**REFERAT FRA STYREMØTE 02-2021**

**I NORSK IRSKSETTERKLUBB**

Dato: 08.februar 2021

Tid/sted: Kl. 19.30- 20.30, Microsoft Teams.

Tilstede: Gisle Sveva (leder), Lene Moen (nestleder), Ragnhild Bergheim (utstilling), Anders Fledsberg (avlsrådsleder), Stein Nilsen (jakt og trening), Geir Pedersen (økonomi), Nina Hordnes (1.vara) og Morten Risstad ( 2.vara).

Referent: Vigdis Ingebrigtsen.

**Sak 01-02-21: Innkalling og dagsorden**

Vedtak: *Dette er et ekstraordinært styremøte på grunn av avklaring i forhold til sak 02-02-21.**Godkjent.*

**Sak 02-02-21: Situasjonen i avdeling 3**

Avdeling 3 har ikke klart å etablere et nytt styre til valg på årsmøtet Få medlemmer stilte på årsmøtet og ingen meldte seg til verv til valgkomiteen.

Det ble ikke informert om situasjonen i forkant under utlysing eller i årsberetningen.

De har et årsmøtevedtak på å søke om å få legge ned avdelingen midlertidig for å jobbe videre med å etablere et nytt styre senere, eller i påvente av arbeidet med omlegging av organisasjonsmodellen eller endring av lovene.

§6-1-3 Oppløsning av distriktsavdelinger

Forslag om oppløsning av distriktsavdelingen skal sendes styret innen 1. desember. Vedtak om oppløsning krever ¾ flertall ved skriftlig avstemning på avdelingsårsmøtet.

Forslaget fremlegges på ordinært representantskap med innstilling fra styret. Representantskapet må fatte vedtak om oppløsning for at distriktsavdelingen kan oppløses.

Dersom distriktsavdelingen oppløses, skal midlene overføres til hovedstyret, som får ansvaret for forvaltningen av midlene.

*Vedtak: Styret i Norsk Irsksetterklubb tar vedtaket til etterretning og kommer til å fremme saken for RS i mai. I mellomtiden tar hovedstyret over administrasjonen av avdeling 3. Hovedstyret har forespurt og foreslår Eli Aateigen som Distriktsrepresentant i perioden.*

*Styret vil annonsere avgjørelsen på hjemmesiden vår med følgende tekst;*

*«***Ikke nok kandidater til  nytt styre på årsmøtet i avdeling 3**

På årets årsmøte i avdeling 3 var det ikke nok kandidater til å få valgt et funksjonelt styre. Årsmøtet vedtok derfor å søke om at avdelingen blir midlertidig nedlagt i påvente av klubbens regionsreform og/eller lovendringer. Styret i Norsk Irsksetterklubb tar vedtaket til etterretning og kommer til å fremme saken for RS i mai. I mellomtiden tar hovedstyret over administrasjonen av avdeling 3. Hovedstyret har forespurt og foreslår Eli Aateigen som Distriktsrepresentant i perioden.

Dersom medlemmer av avdeling 3 kunne tenke seg å ta på seg et styreverv i avdeling 3 eller har andre forslag til Distriktsrepresentant  sendes det til hovedstyret på **post@nisk.no.** Om nok personer melder seg til at man kan få et fungerende styre kommer hovedstyret til å lyse ut ekstraordinært årsmøte i avdeling 3.

Andre forslag til Distriktsrepresentant sendes styret innen 1.mars.

Styret i NISK «

Neste styremøte: 9.mars.